Strenx® 650MC — erikoisluja rakenneteräs - SSAB
Erikoisluja rakenneteräs 650 MPa
Strenx® 650MC on kylmämuovaukseen soveltuva kuumavalssattu rakenneteräs, jonka myötölujuus on vähintään 650 MPa ja joka tekee rakenteista vahvempia ja kevyempiä.
Strenx® 650MC vastaa EN 10149-2 -standardissa S650MC-teräkselle asetettuja vaatimuksia tai ylittää ne.
Tyypillisiä käyttökohteita ovat vaativissa olosuhteissa käytettävien kantavien rakenteiden komponentit ja osat. Strenx® 650MC -terästä on saatavana keloina, rainoina ja määrämittaisina levyinä.
Raskailla ajoneuvoilla tehtävät maantiekuljetukset ovat ensiarvoisen tärkeitä arkisten hyödykkeiden jakelussa kaikkialla maailmassa. Koska maantieliikenne on runsasta, kaikki ympäristövaikutuksia vähentävät tai turvallisuutta lisäävät parannukset ovat merkitseviä.
Mack Trucks on osa Volvo Groupia ja yksi Yhdysvaltain suurimmista autoalan yrityksistä. Se loi uuden jousitusjärjestelmän hyödyntämällä erikoislujan teräksen ominaisuuksia. Kehitystyön ansiosta ajoneuvojen ajettavuus parani ja renkaat kuluvat jopa 25 prosenttia tavallista vähemmän. Uuden jousituksen ansiosta ajoneuvot ovat myös turvallisempia ja ajomukavuus on parempi.
Uraauurtava parannus raskaiden ajoneuvojen rakenteeseen
Mack Twin Y™ -ilmajousitus on aivan uudenlainen kuorma-autojen jousitusjärjestelmä, joka on entistä kevyempi ja parantaa ajettavuutta merkittävästi. Ratkaisu pohjautuu tukivarteen, jossa on kaksi erikoislujasta teräksestä valmistettua rakenneprofiilia, jotka vaimentavat ajoneuvon taka-akseliin kohdistuvaa voimaa mullistavalla tavalla.
Tämä uusi ratkaisu vähentää tärinää ja lisää renkaiden pitoa. Sen lisäksi, että ohjaus, jarruteho ja ajomukavuus ovat selvästi parempia, Twin Y -tukivarsi myös vähentää merkittävästi renkaan kulumista. Lisäksi Twin Y on kevyt ja luja, mikä tarkoittaa sitä, että jousitusjärjestelmällä on pitkä käyttöikä ja alhaiset ylläpitokustannukset.
Mack Trucks on asentanut uuden jousitusjärjestelmän rekkojensa taka-akseleihin. Vuoden 2013 alkupuolelta alkaen järjestelmiä on asennettu Mack Pinnacle -malliin, joka on suunniteltu mannertenvälisiin raskaiden kuormien kuljetuksiin Pohjois-Amerikassa.
Twin Y -tukivarressa on kaksi stanssattua, Domex 100 XF- / Domex 650 MC -teräksestä* valmistettua levyä, jotka vaimentavat akselin pystysuuntaista liikettä jousitusjärjestelmän ilmajousikomponentin avulla.
Twin Y -jousitusjärjestelmän etuja ovat erikoislujan teräksen vahvuus ja joustavuus, ja se on mullistava tapa vaimentaa akselien tuottamaa liikettä. Jousitus parantaa ajettavuutta ja vähentää samalla merkittävästi renkaiden kulumista, joka on kuljetusalan kolmen suurimman kuluerän joukossa. Pidempi käyttöikä tarkoittaa myös sitä, että huoltotaukoja tarvitaan vähemmän, koska renkaita ei tarvitse vaihtaa niin usein ja jousitusjärjestelmä tarvitsee vähemmän huoltoa.
Uusi malli voi keventää ajoneuvon painoa jopa 180 kg muihin ilmajousitusjärjestelmiin verrattuna.
Erikoislujasta teräksestä valmistetun mallin ansiosta Mack Trucks -autojen valmistusprosessikin on huomattavasti entistä yksinkertaisempi, puhtaampi ja tehokkaampi.
* Nykyisin Strenx 100 XF / Strenx 650 MC
Strenx® 650 MC -terästä on saatavana 2.00–10.00 mm:n paksuisina ja 1 600 mm leveinä keloina, rainoina tai määrämittoihin leikattuina nauhalevyinä 16 000 mm pituuteen asti.